stanford-oval/wikipedia huggingface dataset:
ג'ון פרושיאנטה
ביוגרפיה > 2007-2011: עזיבת הרד הוט צ'ילי פפרז, The Empyrean ושיתופי פעולה נוספים

ג'ון עזב את הלהקה והסביר זאת באתרו במכתב למעריציו בכך שהרגיש שכאומן הכיוון המוזיקלי שלו שונה מזה בו הולכת הלהקה וכי הוא חייב ללכת בדרכו שלו. החליף אותו חברו הגיטריסט ג'וש קלינגהופר, אשר שיתף עמו פעולה במספר אלבומים.
אלבום הסולו העשירי של פרושיאנטה, The Empyrean, יצא ב-20 בינואר 2009 על ידי Record Collection Music. האלבום היה בייצור בין דצמבר 2006 ומרץ 2008. The Empyrean כולל בתוכו מערך של נגנים, כגון פלי, חברו ללהקה לשעבר, חברו ג'וש קלינגהופר והגיטריסט לשעבר של הסמית'ס ג'וני מאר, כמו גם מוזיקאים אורחים אחרים. פרושיאנטה הצהיר: "אני מאוד מאושר מאיך שהאלבום יצא ואני הקשבתי לו הרבה מתוך אהבה לפסיכדליה הבולטת באלבום ולחוויה שהוא מספק" והסביר שהאלבום "צריך להיות מושמע בווליום חזק ככל האפשר ומתאים לשמיעה בעיקר בלילה".
ב-7 בדצמבר 2011, הרד הוט צ'ילי פפרז נכנסו להיכל התהילה של הרוק אנד רול. בראיון באותו יום, אנתוני קידיס דיבר על פרושיאנטה ונשאל אם הוא יהיה נוכח בטקס. קידיס הצהיר: "אני יכול רק לנחש אם הוא יבוא או לא יבוא. אני די בטוח שהוא לא יבוא, אבל זה אחד מהדברים האלה שבאים בצורה של 'אף פעם אי אפשר לדעת'. לא דיברתי איתו די הרבה זמן. אני לא יודע איפה הוא בימים אלה. ברור שהוא מוזמן לבוא, ואם הוא אכן יבוא נשמח מאוד. אם הוא לא יבוא, אז זה גם בסדר, וזה די מובן". פלי דיבר בטקס על פרושיאנטה, באומרו: "הוא השאיר אותנו עם כל כך הרבה דברים טובים. הוא מוזיקאי מדהים שנתן כל כך הרבה ללהקה שלנו. כל התחושות שיש לי בשל העובדה שהוא כבר לא בלהקה... הוא באמת לקח אותנו לרמה גבוהה יותר". פרושיאנטה בסופו של דבר סירב להיות נוכח בטקס.
ביוגרפיה > 2012: Letur-Lefr ,PBX Funicular Intaglio Zone

בשנת 2012 הוציא פרושיאנטה שני אלבומים, ב-17 ביולי 2012 יצא ה-Letur-Lefr EP ביפן ומספר ימים לאחר מכן בארצות הברית ובכל העולם, האלבום הופץ דרך Record Collection Music. האלבום PBX Funicular Intaglio Zone יצא ב-25 בספטמבר 2012.
שני האלבומים שיצאו בשנת 2012 הם בעלי סגנון מוזיקלי שונה וחדש עבור פרושיאנטה. בראיון שנערך לאחר יציאת ה-Letur-Lefr EP סיפר כי הסגנון שאפיין אותו עד כה שיעמם אותו, ולכן עבר לסגנון האלקטרוני אותו הוא מגדיר כ-"סינת'פופ פרוגרסיבי". הוא גם סיפר כי המלודיות המופיעות באלבומים תמיד היו בראשו ורק עכשיו הוא מסוגל להוציא אותם החוצה בעזרת העזרים הטכנולוגיים בהם הוא משתמש. על ה-Letur-Lefr EP סיפר כי בתחילה היה אלבום אינסטרומנטלי בלבד ורק לאחר שהמוזיקה הושלמה החליט להוסיף שירה. האלבום PBX Funicular Intaglio Zone נכתב בשנת 2011, והוא על פי פרושיאנטה שונה מאוד מ Letur-Lefr, וסיפר שיצר אותו בתור אלבום שלם ולא כשירים בודדים שאוחדו אחר כך לאלבום כמו שעשה עם Letur-Lefr.
ביוגרפיה > 2013: Outsides

בשנת 2013 הוציא ג'ון EP בשם Outsides שכלל 3 קטעים אינסטרומנטליים. האלבום כלל גם שיר בונוס בשם Sol שיצא בגרסה היפנית של האלבום.
ביוגרפיה > 2014: Enclosure, Medieval Chamber

בשנת 2014 הוציא ג'ון אלבום בשם Enclosure. האלבום כלל 9 שירים חדשים ועוד 2 שירי בונוס בגרסה היפנית. במסגרת האלבום ג'ון הוציא אפליקציה מיוחדת בשם Sat-JF שבעזרתה מעריצים ברחבי העולם יוכלו לעקוב אחרי האלבום. השירים של האלבום הוכנסו למתקן מיוחד שהוכנס ללווין ששוגר לחלל ובכל פעם שהלווין היה מגיע לאזור מסוים אז המעריצים שנמצאים באותו אזור גאוגרפי יכלו להיכנס לאפליקציה ולהאזין לאלבום. ג'ון התראיין למספר מגזינים ואתרים וסיפר על התהליך המוזיקלי של האלבום: " Enclosure עם השלמתו היה האלבום שייצג את ההישג של כל המטרות המוזיקליות שכיוונתי אליהן במהלך 5 השנים האחרונות. הוא הוקלט באותו הזמן שבו הקלטתי את Medieval chamber ולמרות שהם נראים שני אלבומים שונים הם מייצגים את התהליך המחשבתי אחר החקירה המוזיקלית ומה שלמדתי מאחד הוזן לתוך השני. למרות שהשירים הוקלטו לפני שנה, עדיין הם נחשבים המילה האחרונה של ההצהרה המוזיקלית שהחלה בPBX ומאז עברתי לדברים אחרים". ג'ון גם החל לראשונה לעבוד בתור מפיק כאשר חבר לצמד הראפרים Black Nights והפיק להם אלבום בשם The medieval chamber. באלבום ניתן לשמוע את ההתפתחות המוזיקלית של ג'ון בתור מפיק היפ הופ. הוא יצר מעיין שילוב של רוק ראפ ומוזיקה אלקטרונית.
ביוגרפיה > 2015: Trickfinger, The Almighty

באפריל 2015 הוציא פרושיאנטה EP בשם Trickfinger. האלבום בסגנון אסיד האוס אקספרימנטלי ומורכב מ-8 שירים. חודשיים לאחר מכן, שיתף פעולה ביצירת האלבום The Almighty, יחד עם צמד הראפרים Black Knights. פרושיאנטה הוציא גרסה אינסטרומנטלית של האלבום בעמוד הבנדקאמפ שלו.
ביוגרפיה > 2017: Trickfinger II

ביוני 2017 הוציא פרושיאנטה אלבום EP נוסף תחת השם Trickfinger, באותו הסגנון (אסיד האוס). ששת הקטעים באלבום הוקלטו בשנת 2007 ולא נועדו לאלבום כלשהו בעת ההקלטה.
ביוגרפיה > 2019-הווה: החזרה לרד הוט צ'ילי פפרז

בדצמבר 2019 חזר פרושיאנטה לרד הוט צ'ילי פפרז, ובכך ההחליף את ג'וש קלינגהופר שעזב את הלהקה.
באפריל 2022 הוציאה רד הוט צ'ילי פפרז את אלבומם Unlimited Love בהשתתפותו של פרושיאנטה.
דיסקוגרפיה > אלבומי סולו > אלבומים מלאים

Niandra LaDes & Usually Just a Tshirt (1994)
Smile From the Streets You Hold (1997)
To Record Only Water for Ten Days (2001)
From the Sounds Inside (2001) (יצא באינטרנט בלבד)
Shadows Collide with People (2004)
The Will to Death (2004)
Inside of Emptiness (2004)
A Sphere in the Heart of Silence (2004) (עם ג'וש קלינגהופר)
Curtains (2005)
The Empyrean (2009)
PBX Funicular Intaglio Zone (2012)
Enclosure (2014)
Trickfinger (2015)
Trickfinger II (2017)
Maya (2020)
דיסקוגרפיה > אלבומי סולו > מיני-אלבומים

Estrus EP (1997)
Going Inside (2001)
DC EP (2004)
Letur-Lefr (2012)
Outsides (2013)
דיסקוגרפיה > עם הרד הוט צ'ילי פפרז

Mother's Milk (1989)
BloodSugarSexMagik (1991)
What Hits!? (1992) (אלבום אוסף)
Californication (1999)
By the Way (2002)
Live at Slane Castle (2003)
Greatest Hits (2003)
Live in Hyde Park (2004)
Stadium Arcadium (2006)
Unlimited Love (2022)
דיסקוגרפיה > עם אטקסיה והבלאק נייטס

Automatic Writing (2004)
AWII (2007)
The medieval chamber (2014)
The almighty (2015)
סגנון מוזיקלי > השפעות

ההשפעה הגדולה הראשונה על פרושיאנטה הייתה ג'ימי הנדריקס. לאחר שראה את הרד הוט צ'ילי פפרס בהופעה בשנת 1985 פיתח הערצה להלל סלובאק אשר הפך למוזיקאי השני, נוסף על הנדריקס, שהשפיע עליו הכי עמוקות מבחינה מוזיקלית.
במהלך ראיון של חברי להקת רדיוהד בשנת 2008, כשנה לאחר יציאת האלבום In Rainbows, חשף תום יורק כי ריף הגיטרה בשיר Reckoner הושפע מאוד מצורת הנגינה של פרושיאנטה, אותה יורק מאוד אהב. הוא תיאר את הריף כמעין הומאז' אליה.
הערות שוליים

↑  שגיא בן נון‏, תוספת חריף: הגיטריסט האגדי ג'ון פרושיאנטה חוזר לרד הוט צ'ילי פפרז, באתר וואלה, 15 בדצמבר 2019
| רד הוט צ'ילי פפרז |
| --- | --- | --- |
אנתוני קידיס • ג'ון פרושיאנטה • מייקל "פלי" באלזארי • צ'אד סמית
ג'וש קלינגהופר • הלל סלובק • ג'ק איירונס • קליף מרטינז • ג'ק שרמן • אריק מרשל • ג'סי טוביאס • דייב נבארו • די. אייץ'. פליגרו • דווין מקנייט
| אלבומי אולפן | The Red Hot Chili Peppers • Freaky Styley • The Uplift Mofo Party Plan • Mother's Milk • Blood Sugar Sex Magik •  One Hot Minute • Californication • By the Way • Stadium Arcadium •‏ I'm with You •‏ The Getaway •‏ Unlimited Love •‏ Return of the Dream Canteen |  |
| אלבומים נוספים | The Abbey Road E.P. •  Live in Hyde Park |  |
| אלבומי אוסף | What Hits!? • Live Rare Remix Box • The Plasma Shaft • Out in L.A. • Under the Covers: Essential Red Hot Chili Peppers • The Best of Red Hot Chili Peppers • Greatest Hits • iTunes Originals |  |
| ערכים נוספים | What Is This?‏ • Ataxia‏ • EMI‏ • האחים וורנר • Scar Tissue (ספר) • ריק רובין • מייקל ביינהורן |  |
דיסקוגרפיה של רד הוט צ'ילי פפרז • קטגוריה:רד הוט צ'ילי פפרז
| --- | --- |
בקרת זהויות :  NLI: 987007506590505171  BIBSYS: 5087699  BNE: XX1625900  BnF: cb14008038b (data)  GND: 135108500  ISNI: 0000 0001 1471 7078  LCCN: n2003083170  MusicBrainz: f1571db1-c672-4a54-a2cf-aaa329f26f0b  NKC: js20020422015  SUDOC: 084271841  VIAF: 45519642   WorldCat (עם VIAF): 45519642 
פרושיאנטה עם הרד הוט צ'ילי פפרס ב-2006
דורותיאה טנינג

| --- | --- |

 לידה:  25 באוגוסט 1910 גיילסברג, אילינוי, ארצות הברית 
 פטירה:  31 בינואר 2012  (בגיל 101) מנהטן, ארצות הברית 
 שם לידה:  דורותיאה מרגרט טנינג
 לאום:  אמריקאים לבנים 
 מקום לימודים:  נוקס קולג' 
 תקופת הפעילות:  1935–2011 (כ־76 שנים) 
 תחום יצירה:  ציור, פיסול, הדפס, שירה
 זרם באמנות:  סוריאליזם
 בן או בת זוג:  מקס ארנסט (1946–1976) 
 www.dorotheatanning.org
 
דורותיאה מרגרט טנינג (באנגלית: Dorothea Margaret Tanning;‏ 25 באוגוסט 1910 – 31 בינואר 2012) הייתה ציירת, פסלת, אמנית דפוס ומשוררת אמריקאית. השתייכה לזרם הסוריאליזם.
ביוגרפיה

נולדה בשנת 1910 באילינוי להורים מהגרים משוודיה. לאחר סיום לימודיה התיכוניים החלה לעבוד בספריה ציבורית בעיר הולדתה. בשנת 1928 החלה ללמוד במכללה לאמנות, ובשנת 1930 עברה לשיקגו ונרשמה ללימודים באקדמיה לאמנות של שיקגו. עם זאת, נשרה מלימודיה תוך זמן קצר והמשך הכשרתה באמנות היה כאוטודידקטית.
בשנת 1934 הציגה את התערוכה הראשונה שלה, שנערכה בגלריה של חנות ספרים ובה הוצגו ציוריה בצבעי מים. בשנת 1935 עברה להתגורר בניו יורק. שם החלה לעבוד כמאיירת עצמאית ואיירה פרסומות עבור לקוחות שונים, בהם רשת הכלבו "מייסיס".
בשנת 1936 ביקרה בתערוכה במוזיאון לאמנות מודרנית של אמנות סוריאליסטית ודאדא, שבה הוצגו יצירות של אמנים כגון מרסל דושאמפ, מקס ארנסט ורנה מגריט. ליצירות אלה הייתה השפעה גדולה על טנינג ועל השקפתה על עולם האמנות.
המפגש הראשון של טנינג עם אמנים מזרם הסוריאליזם היה בעת השתתפותה בתערוכה של פגי גוגנהיים בשנת 1936, שבה הציגו נשים אמניות את יצירותיהן.
בשנת 1940 יצרה סדרת פרסומות עבור כלבו מייסיס, סדרה זו הביאה לעניין רב בעבודותיה מצד ג'וליאן לוי, בעל גלריה ידועה בניו יורק. באותה תקופה הגיעו אמנים סוריאליסטים רבים לארצות הברית לאחר שנמלטו מאירופה במהלך מלחמת העולם השנייה. טנינג הכירה רבים מאותם אמנים והתיידדה עמם, בהם סלוודור דאלי ומקס ארנסט, לו נישאה בשנת 1946 בטקס חתונה כפול של מאן ריי וג'ולייט בראונר.
ארנסט וטנינג עברו להתגורר בעיירה סדונה באריזונה. בני הזוג אירחו בביתם אמנים רבים. במהלך השנים הבאות חילקו את זמנם בין פריז ופרובנס לביתם באריזונה. באותה תקופה החלה טנינג לשנות את סגנון הציור שלה ולהתנסות בציור מופשט.
ארנסט נפטר בשנת 1976, מותו הכה את טנינג באבל כבד. מספר שנים לאחר מותו להתגורר בניו יורק. בערוב ימיה המשיכה לצייר וכן לכתוב שירה.
טנינג נפטרה בשנת 2012, בגיל 101.
יצירתה

ביצירתה עוסקת טנינג בייצוג של חללי ביניים, שמצויים בין המציאות לעולם הבדיון ובהם נפתחות מגוון של אפשרויות לחקור את עולם הנפש והמורכבויות של הרגש.
מוטיבים נפוצים ביצירותיה כוללים דלתות או מעברים, שמסמלים חללים לימינליים שבהם נפגשים הפנטזיה והמציאות, ושבהם אירועים מעולמות הפנטזיה והבידיון מקופלים לתוך שגרת היום יום. דרך העיסוק במוטיבים אלה, ושילוב אלמנטים של פנטזיה גותית וסוריאליזם, חוקרת טנינג נושאים כגון נשיות, והחוויה הפיזית והחושית של נשים. לאמנות הפנטזיה הגותית הייתה השפעה משמעותית על טנינג ויצירתה, באמצעותה יכלה לברוא מציאות חלופית שבה לא הייתה תלויה בערכי הבורגנות, ושבה יכלה לתאר את הדברים שמתחת לפני השטח של שגרת היום יום המשמימה. נושא נוסף ששאלה מן הספרות הגותית היא הטירה הרדופה, שבה החלל הביתי מתמזג עם העל טבעי. השימוש בבתים כמוטיב מעלה אמירה נשית, לפיה הבית הוא חלל שאינו בטוח עבור האישה או הנערה, זר ומנוכר ואף קלסטרופובי.
במהלך שנות החמישים חל שינוי ביצירתה של טנינג, היא החלה להתרחק מן הסוריאליזם ולפתח סגנון אישי משלה, כאשר בשנות השישים היצירות נטו יותר לכיוון אמנות מופשטת. השינוי היה הן בטכניקה ובסוגי משיכות המכחול והן בנושאים הנידונים ביצירות. ביצירות המאוחרות יותר שמה דגש על שכבות צבע ועל תנועתיות, ושמה במרכז את הגוף הנשי.
במהלך שנות השישים והשבעים, החלה טנינג לפעול גם בצורות מדיה נוספות ויצרה כמה עשרות פסלי בד, לצד מיצבים ויצירות רדי מייד. בחלק מהיצירות שולבו הפסלים הרכים העשויים בדים, קטיפה, תחרה ופרווה מלאכותית בתוך קירות חדרים או פריטי ריהוט, באופן המשלב מציאות, חלום ודמיון. בפסלי הבד טנינג יוצרת חיבור בין מלאכת יד נשית לבין אמירות לגבי מיניות וכך מתייחסת לתמות הגוף והנשיות המהוות מוטיב מרכזי ביצירתה.
יצירתה > "יום הולדת"

הציור "יום הולדת" (Birthday) משנת 1942, דיוקן עצמי סוריאליסטי של טנינג, נמנה בין הציורים המוכרים של היוצרת וכן ידוע כציור שהיווה את פריצת הדרך שלה.
כאשר הציור רק הושלם, ראה אותו מקס ארנסט על כן הציור כשהגיע לסטודיו של טנינג, בשעה שחיפש אמניות שיכלו להיכלל בתערוכתה של פגי גוגנהיים, שהייתה באותה עת אשתו. הציור משך את תשומת ליבו של ארנסט והצית את העניין הראשוני שלו ביצירתה של טנינג. ארנסט גם היה זה שהעניק לציור את שמו.
בציור ניכרים מוטיבים שבהמשך יאפיינו את יצירתה של טנינג, כגון שימוש ביסודות על טבעיים וכן התייחסות לנושא הלא מודע וביטוייו בעולם המוחשי. הדלתות בציור מסמלות מעבר מעולם אחד, זה של השגרה והיום יום, לעולם אחר, עולם הדמיון והעל טבעי.
תערוכות > תערוכות יחיד

בין תערוכות היחיד של טנינג, הציגה במוזיאון סדונה לאמנות (1991), ספריית העיר ניו יורק (1992), מרכז קמדן לאמנויות בלונדון (1993) הגלריה לאמנות של אוניברסיטת בוסטון (1999), מוזיאון פילדלפיה לאמנות (2000), תערוכת הארמורי (2009) ומוזיאונים וגלריות נוספים.
לאחר מותה הוצגו תערוכות במסגרות שונות ובהן: הגלריה לסוריאליזם בניו יורק (2013), גלריה מריאן בוסקי (2015), גלריה אליסון ז'אק (2014, 2016, 2017, 2020), מוזיאון ריינה סופיה (2018), מוזיאון טייט מודרן (2018), פרליס האוס (2020).
הערות שוליים

1 2 3 4  Dorothea Tanning - Artist Biography, Tate
↑  Artist's Chronology, in her own words, Dorothea Tanning Foundation
1 2  Biography of Dorothea Tanning, The Art Story
↑  Dorothea Tanning, Poets.org
↑  Victoria Carruthers, Dorothea Tanning - an unusual surrealist with a unique female gaze, The Conversation, ‏2020
↑  The Life and Art of Dorothea Tanning, Art Herstory, ‏2020
1 2  Victoria Carruthers, Dorothea Tanning and her Gothic Imagination, Journal of Surrealism and the Americas, University Of Sydney, 2011, עמ' 134-157
↑  Lauren Elkin, Dorothea Tanning: The Shape-shifter, Tate, ‏2019
↑  Dorothea Tanning - Overview, Alison Jacques Gallery
↑  Anna Lundström, Bodies and Spaces: On Dorothea Tanning's Sculptures, Journal of Art History, 2009, עמ' 121-130
↑  Skye Sherwin, Dorothea Tanning’s Birthday: a call to new adventures, The Guardian, ‏2019
↑  Dorothea Tanning Artworks, The Art Story
↑  Cath Pound, Why Dorothea Tanning’s Powerful Surrealist Art Defied Convention, Artsy, ‏2019
↑  Birthday - About the Artwork, Philadelphia Museum of Art
↑  Analysis Of Dorothea Tanning's Birthday, Bartleby Research
↑  Solo Exhibitions, Dorothea Tanning Foundation
| --- | --- |
בקרת זהויות :  NLI: 987007507795005171  PLWABN: 9814276300005606  AGSA: 10273  BIBSYS: 90723553  BNE: XX5608919  BnF: cb119260043 (data)  CANTIC: a11928311  CiNii: DA09772727  GND: 118919512  ISNI: 0000 0001 1576 6859  LCCN: n80034162  LNB: 000300437  MusicBrainz: f6e89d52-6a61-4e7e-ba80-1a48b9681515  NDL: 00475938  NKC: xx0033957  NLA: 35539007  NTA: 069469857  RERO: 02-A003887629  RKD: 76486  SELIBR: 313042  SNAC: w6k64m04  SUDOC: 059316152  Trove: 989131  ULAN: 500000210  VIAF: 85510249   WorldCat (עם VIAF): 85510249 
דורותיאה טנינג, מקס ארנסט, וילי מוצ'ה ורולנד מוצ'ה
דורותיאה קרוק

| --- | --- |
אין תמונה חופשית
 לידה:  11 בפברואר 1920 ריגה, Interwar Latvia 
 פטירה:  13 בנובמבר 1989 (בגיל 69) עין חרוד, ישראל 
 מקום קבורה:  עין חרוד מאוחד 
 מקום לימודים:  קולג' ניונהאם, אוניברסיטת קיימברידג'  אוניברסיטת קייפטאון 
 מוסדות:  אוניברסיטת קיימברידג'  אוניברסיטת תל אביב 
 פרסים והוקרה:  פרס ישראל (1973) 
 בן או בת זוג:  זרבבל גלעד 
 
דורותיאה קרוּק-גלעד (Dorothea Krook-Gilead;‏ 11 בפברואר 1920 – 13 בנובמבר 1989) הייתה חוקרת ספרות, מתרגמת ופרופסור לספרות אנגלית באוניברסיטה העברית ובאוניברסיטת תל אביב. חוקרת הנרי ג'יימס, מחברת הספר "יסודות הטרגדיה".
כלת פרס ישראל למדעי הרוח לשנת תשל"ג, חברת האקדמיה הישראלית למדעים.
ביוגרפיה

פרק זה לוקה בחסר. אנא תרמו לוויקיפדיה ו.
דורותיאה נולדה ב-1920 בעיר ריגה שבלטביה. אמה רחל ברגמן (גרינברג) הייתה משוררת יידית. ב-1928 היגרה המשפחה לקייפטאון שבדרום אפריקה, שם גדלה והתחנכה.
היא למדה פילוסופיה וספרות באוניברסיטת קייפטאון, וקיבלה תואר ראשון (1939), שני (1940) ותואר בוגר בחינוך (1941).

בשנת 1943 נישאה למקס קרוק, וב-1954 התגרשה ממנו.
בשנת 1946 החלה ללמוד באוניברסיטת קיימברידג', בהנחיית הפילוסוף מייקל אוקשוס, שם קיבלה ב-1952 תואר דוקטור והחלה בעבודת המחקר שלה. בשנים 1950–1953 ו-1958–1959 הייתה עמיתת מחקר בניונהאם קולג' (אנ') שבקיימברידג', ובשנית 1954–1959 הייתה מרצה (assistant lecturer) לספרות אנגלית בקיימברידג'.
בשנת 1960 עלתה לישראל.
בעת עלייתה כבר נודעה קרוק כחוקרת ספריו של הנרי ג'יימס ומבקרת המתעניינת בממד המוסר ביצירות ספרותיות. בשנת 1960 הצטרפה לסגל האוניברסיטה העברית כמרצה אורחת, ומ-1962 כמרצה. נבחרה לראש המחלקה לספרות אנגלית. ב-1971 הועלתה לדרגת פרופסור מן המניין.
באוקטובר 1973 עברה לשמש פרופסור לספרות באוניברסיטת תל אביב.
בין כתביה הידועים מצויים "שלוש מסורות והגות מוסרית" (1959) ו"יסודות הטרגדיה" (שפורסם במקור באנגלית ב-1969 ותורגם ב-1972), שעליו זכתה בפרס ישראל למדעי הרוח בשנת תשל"ג (1973). כעבור שנה מזכייתה נבחרה לחברת האקדמיה הישראלית למדעים.
ב-1968 נישאה בשנית, למשורר זרובבל גלעד (גם הוא בנישואים שניים), ועברה לקיבוץ עין חרוד מאוחד. ב-1988 התאלמנה ממנו. היא נפטרה ב-13 בנובמבר 1989 (ט"ו בחשוון תש"ן), בגיל 69.
ארכיונה שמור בארכיון הציוני המרכזי.
בשכונת רמות שבבאר שבע נקרא רחוב על שמה.
ספריה

יסודות הטראגדיה; מאנגלית: אברהם יבין, תל אביב: הקיבוץ המאוחד, תשל"ב.
קריאה באפלטון; תרגם מאנגלית: יהודה לנדא, תל אביב: הקיבוץ המאוחד ('מסה, מחקר, עיון'), תשמ"ד 1984.
זרבבל גלעד ודורותיאה קרוק, מעין גדעון; תרגם מאנגלית: שמואל רגולנט, תל אביב: הקיבוץ המאוחד, 1990. (סיפור חייו של זרובבל גלעד) (התפרסם במקור באנגלית ב-1985)
The Ordeal of Consciousness in Henry James, Cambridge: University Press, 1962.
Elements of Tragedy, New Haven: Yale University Press, 1969. (אנגלית: יסודות הטרגדיה)
Zerubavel Gilead and Dorothea Krook, Gideon’s Spring: A Man and His Kibbutz, New York: Tickner & Fields, 1985. (אנגלית: מעין גדעון)
ספריה > תרגומיה

Zerubavel Gilead, Pomegranate Tree in Jerusalem: selected poems; translated from the Hebrew with introduction and notes by Dorothea Krook, Tel Aviv: Hakibbutz Hameuchad Pub. House; Institute for the Translation of Hebrew Literature, 1983.
לקריאה נוספת

'Krook, Dorothea,' in: The International Who's Who, 1989-90, Europa Publications, 1989, p. 872.
הערות שוליים

↑  מינויים חדשים באוניברסיטה העברית, דבר, 29 באוגוסט 1971.
↑  מינויים והעלאות בדרגה באוניברסיטת תל^אביב, דבר, 24 באפריל 1973
↑  דורותיאה קרוק, בקטלוג הארכיון הציוני המרכזי בירושלים
| --- | --- |
בקרת זהויות :  NLI: 987007264141805171  PLWABN: 9810652343105606  BnF: cb120283776 (data)  ISNI: 0000 0001 2066 2675  LCCN: n83164142  NTA: 067610307  SNAC: w6n045c7  SUDOC: 028451287  VIAF: 64020277   WorldCat (עם VIAF): 64020277
דוד אברהם

| --- | --- |

הרב דוד אברהם, 2019
 לידה:  1963 (בן 61 בערך) תשכ"ג מרוקו מרוקו
 מדינה:  ישראל ישראל
 מקום פעילות:  ירושלים
 תחומי עיסוק:  ראש ישיבה נשיא מכון קדם
הרב אברהם משמאל יחד עם הרב שלמה זעפרני
הרב דוד אברהם (נולד בתשכ"ג, 1963) הוא רב, ראש ישיבה, ואיש חינוך ישראלי. ראש ישיבת בניין אב ונשיא מכון קדם.
ביוגרפיה

נולד בשנת 1963 בעיר טנג'יר שבמרוקו לדולי למשפחת שרביט ולרב אברהם אברהם, יליד שנגחאי. סבתו, נחמה אברהם לבית נייער ילידת העיר צ'יטה שבסיביר, למדה במחזור השלישי של גימנסיה הרצליה בתל אביב, בכיתתו של משה שרת. אביה, הרב בנימין נייער, בוגר ישיבת רמיילס שבוילנא, היה פעיל ציוני בולט, וייסד את האגודה הציונית הראשונה בצ'יטה, וכן היה ממייסדי האגודה הציונית בחרבין.
עם עלייתו לישראל בשנת 1966 התגורר עם משפחתו בשכונת גבעת שאול בירושלים. למד בתלמוד תורה 'לויכטר' בשכונת בית וגן, בישיבת קול תורה, ובישיבת עטרת ישראל. הוסמך לרבנות ולדיינות על ידי הרב עובדיה יוסף, הרב יעקב רוזנטל והרב אליהו בקשי דורון.
פעילות ציבורית

בשנת 1987 החל לכהן כראש כולל לדיינות "מורשה", ובמקביל כרב בית הכנסת הסלוניקאי בחיפה.
פעילות ציבורית > קהילת שובה ישראל בהונג קונג

בשנת 1992 מונה על ידי משפחת דרוויש לרבה הראשון של הקהילה החרדית-ישראלית "שובה ישראל" בהונג-קונג, בעידודו של הרב אלעזר מנחם שך, תפקיד בו שימש עד שנת 1996. בתקופת כהונתו כרב הקהילה עסק לצד תפקידי הרבנות, בהחזרה בתשובה של מטיילים ישראלים שביקרו בקהילה כמו גם בקירובם של אנשי עסקים חילוניים שהתארחו בה.
פעילות ציבורית > ישיבת בנין אב

בשנת 1996 שב ארצה, ועבר לגור בעיר אשקלון, לאחר שנתבקש על ידי הרב עובדיה יוסף לכהן כראש ישיבה קטנה שנוסדה כשנתיים קודם לכן באשקלון על ידי השר לשעבר יצחק כהן ותחת מוסדות מעין חיים ושלום באשקלון. בהמשך הוחלט לפתוח גם ישיבה גדולה, והוא עמד בראש שתי הישיבות. שיטת הלימוד שהרב אברהם הנהיג בישיבתו התייחדה בעיון עמוק לצד שינון אינטנסיבי של המסכתות הנלמדות בישיבה, תוך התמקדות בלימוד בלבד.
הרב אברהם שימש גם כרב  בבית הכנסת תפארת ישראל בשכונת מגוריו אפרידר.
בשנת 2001 התפצלה הישיבה, והרב אברהם עבר עם חלק מתלמידיה ליישוב טלז סטון, וכעבור תקופה עברה הישיבה לשכונת רמת שלמה בירושלים, שם היא שוכנת עד היום.
פעילות ציבורית > תלמודי תורה

בשנת 2005 הקים יחד עם גיסו הרב בן ציון בקשי את תלמוד תורה "תורת אמך" ברחוב בר-אילן בירושלים.
בשנת 2017 הקים בסיוע איגוד עמלי התורה את תלמוד תורה "חניכי הישיבות - מוסדי עולם" בשכונת רמות. בשנת 2018 הקים שני סניפים נוספים בשכונות גבעת שאול ובית וגן, ובשנת 2021 הוקם סניף נוסף בעיר נתיבות בנשיאותו.
פעילות ציבורית > סמינר לבנות

בשנת 2022 פורסם על הקמת סמינר חדש לבנות אברכים חרדים ספרדים בשנת הלימודים ה'תשפ"ג, בשם "כתר". הקמת הסמינר לוותה בביקורת על כך שיתקבלו אליו רק בנות אברכים ממשפחות אליטיסטיות בציבור הספרדי, אולם כעבור זמן מה התפרסם כי הרב שלום כהן תומך בהליך הסינון ואופן ניהול הרישום לסמינר.
פעילות ציבורית > מוסדות חינוך נוספים

במהלך השנים ייסד מוסדות נוספים:
הישיבה לצעירים חכמת שלמה בצפת
הישיבה לצעירים בניין אב באופקים
הישיבה לצעירים בניין אב במעלות
הישיבה לצעירים שער המלך בירושלים
תלמוד תורה תורת גבריאל בקרית ים
תלמוד תורה 'מוסדי עולם' ובית ספר לבנות בית יעקב בנתיבות.
פעילות ציבורית > מכון קדם

עומד בראשות מכון קדם, הפועל בשיתוף מכון עוז והדר, ובמסגרתו יוצאים חידושי רבני הספרדים מהדורות הקודמים על מסכתות הש"ס.
תפיסתו החינוכית

הרב אברהם רואה חשיבות בחינוך להשגיות, תוך דרישה מהתלמידים לעמוד ברף לימודי גבוה.
כראש הישיבה הנהיג הרב אברהם סדרי לימוד ממושכים ותלמידיו ידועים בשליטתם המרשימה בסוגיות נשים נזיקין.
אברהם פעל כדי להקים מוסדות שיהוו אלטרנטיבה עבור חרדים ספרדים הסובלים מאפליה במוסדות הזרם הליטאי.
חיים אישיים

הרב אברהם מתגורר ברמת שלמה בירושלים, נשוי לנאוה, בתו של הראשון לציון הרב אליהו בקשי דורון, והוא אב לעשרה ילדים.
אחותו היא הציירת תרצה פלג.
ספריו

דרך ישרה - הלכות הנוסע בדרך
נאמנו מאוד - הלכות ומנהגים מגדולי ישראל על מועדי השנה, שבעה כרכים.
האיר ממזרח - על מסכת פסחים מתוך שיעורים כלליים בישיבה.
האיר ממזרח - על מסכת כתובות מתוך שיעורים כלליים בישיבה.
נאמנו מאוד - הנהגות מגדולי ישראל בזמני מגפה (בעקבות התפרצות נגיף קורונה).
אוצר גאוני ספרד - על התלמוד והמשניות, בשיתוף פעולה עם מכון ירושלים ומכון עוז והדר
מרבה חיים - דרך ההבנה בחילוק בין נושאים דומים אשר נתחלקו בדיניהם, הוצאת מכון קדם, ה'תשפ"ד
בנוסף, הרב אברהם ההדיר וערך עשרות ספרים של ראשונים ואחרונים וביניהם;
כלבו - עם מראי מקומות, הגהות וציונים, 8 כרכים, הוצאת מכון ירושלים
ספר התרומה לרבי ברוך בן יצחק, עם מראי מקומות, הגהות וציונים
האיר ממזרח - שיעורי גמרא על המסכתות ועיונים במחשבת ישראל
העיר ממזרח - הערות ותמיהות על סדר המסכתות, הוצאת טקסט רץ
יד כותבת - על כתבי הרב שמואל שטראשון, הוצאת טקסט רץ
יד מלאכי לרב מלאכי הכהן, בשיתוף מכון ירושלים, 2 כרכים, הוצאת מכון ירושלים
משנה ברורה אור המזרח - החל לצאת בשנת 2017, עד מאי 2020 יצאו לאור 2 כרכים מתוך 6
אזהרות לרבי שלמה אבן גבירול, מבוא ומפתחות
הערות שוליים

↑  אתר מוסדות בנין אב
↑  זאב בלוי, רבני ירושלים חגגו מסיבת חומש לנכדיהם, באתר jdn, ‏24 ביולי 2019
↑  זאב בלוי, נתיבות: האברכים פתחו מוסדות חדשים במערב העיר, באתר JDN, ‏29 באוגוסט 2021
↑  משה ויסברג, טלטלה בירושלים: סמינר ספרדי חדש למשפחות אברכים מעורר סערה, באתר בחדרי חרדים, ‏19 ביולי 2022
↑  משה ויסברג, רה"י לגר"ד אברהם: "להקפיד על המשפחות", באתר בחדרי חרדים, ‏26 ביולי 2022
↑  אגדלך - גיליון לרגל כנס החינוך תשע"ט, ירושלים: רשת תלמודי תורה חניכי הישיבות, ה'תשע"ט
↑  בעילום שם, אריות קשורים בחוט, ירושלים: טקסט רץ, 2019
↑  נאמנו מאוד הנהגת גדולי ישראל בימי חולי ומגיפה, באתר הספרייה הלאומית, ‏תש"פ
↑  הילה פאלח, אור ממזרח: כרכים חדשים של אוצר גאוני ספרד, באתר כל הזמן, ‏11 בנובמבר 2015
↑  אוצר גאוני ספרד באתר עוז והדר
↑  אזהרות לרבי שלמה אבן גבירול, באתר הספרייה הלאומית
| --- | --- |
בקרת זהויות :  NLI: 987007304461505171  LCCN: nr90019176  VIAF: 7240958   WorldCat (עם VIAF): 7240958
גרזן (כלי רכב)

הגרזן (AXE) הוא כלי רכב צבאי (רכב סער), שפותח בישראל. הרכב מאפשר מעבר דרך תנאי שטח קשים, ותפקידו העברת אנשי הסיירות במהירות ובבטיחות אל מוקדי הלחימה. טרם הוחלט אם להכניסו לייצור סדרתי.
פירוט

אם וכאשר יגיע לפס הייצור, יהיה הגרזן מסוגל לשאת בין תשעה ל-11 לוחמים, על ציודם המלא. בהגדרת יעודו הצבאי נאמר כי "עליו להגיע לאתרים קשים לעבירות בקצב תנועה מהיר".
הרכב פותח על ידי עידו כהן בשיתוף עם ענף רכב בחט"ל שליווה אותו משלב השרטוט עד לשלב הניסויים.
רכב השטח המיוחד תוכנן מראש באופן מודולרי המאפשר שינויים לפי הצורך. המנוע, תיבת ההילוכים ותיבת ההעברה, הושאלו משברולט טרייל בלייזר. מערכות הדיפרנציאלים והציריות תוכננו על בסיס פריטים המצויים במיצובישי פאג'רו. מערכות החשמל מיועדות כבר עתה לעמוד בתקנים צבאיים מחמירים.
עלות הרכישה המוערכת לכל רכב עומדת על כ-100,000 דולר.